Hipodromul Ploiești dă startul celor 17 reuniuni hipice, programate pentru perioada 17 martie – 8 decembrie. În prima zi, calendarul alergărilor de trap prevede premiul de deschidere "Gheorghe Tănase".
"Veste bună pentru iubitorii turfului! După ce, în cadrul ședinţei Consiliului Local de ieri, 12 martie 2024, a fost aprobat Calendarul Oficial al Alergărilor de Trap pentru anul 2024, duminică, 17 martie, va avea loc prima reuniune hipică oficială din acest an!
Conform calendarului, în 2024 sunt programate 17 reuniuni oficiale, principalul eveniment al sezonului, Marele Premiu Regal al României la Trap, urmând să se ţină pe data de 7 iulie 2024", au transmis cei de la CSM Ploiești.
Calendarul reuniunilor:
31 martie – Premiul "Capitala Tineretului" 2024
14 aprilie – Premiul "Take Ionescu"
28 aprilie – Premiul "Manole Filitti"
12 mai – Premiul Europei
26 mai – Premiul cailor de 4 ani "Constantin și Elena"
16 iunie- Premiul Juvenil & Premiul de Încercare
7 iulie -Marele premiu Regal al României la trap
21 iulie – Premiul cailor de 3 ani "Regele Ferdinand"- Premiul de consolare
4 august -Premiul de vacanță
1 septembrie – Premiul municipiului Ploiești
15 septembrie – Premiul Speranțelor & Premiul Jockey Club
6 octombrie – Premiul cailor de 2 ani "Regele Carol I" – Premiul Agriculturii
20 octombrie – Premiul Arcul de Triumf &Premiul Hambletonian
3 noiembrie – Premiul "Toma Socolescu"
17 noiembrie – Premiul CSM Ploiești
8 decembrie – Premiul "Mircea Ștefănescu" – Premiul de închidere